全家福仔女搶晒鏡!謝安琪細女激似張繼聰童年
撰文:東方新地、Kammy (原文刊於Sunday kiss)│ 編輯:東方新地 │ 圖片來源:Instagram
謝安琪細女好識擺甫士
張繼聰一家四口一直都受到網民追捧,佢哋兩公婆仲不時擺仔女嘅生活片段到社交網站同網民分享。早排要忙住出席各大頒獎禮嘅Kay依家終於可以抖吓喇,呢日佢就同埋屋企人一齊去咗睇畫家小克嘅畫展,張繼聰仲將分享咗佢哋嘅全家福。不過,張相就畀兩個小朋友搶晒鏡,特別係呢一張合照,梳住噴泉頭嘅哥哥張瞻單手叉住腰,Chok到爆!
喺相入面到見,兩個小朋友唔經唔覺已經大個咗好多,11歲嘅張瞻已經學識打扮,仲高到去媽媽嘅膊頭!兩兄妹仲學識擺甫士,哥哥識Chok樣,而妹妹張靖兩隻手篤住臉仔扮可愛,張繼聰同謝安琪都冇佢哋咁搶鏡!阿聰仲留言話「#哥哥曉擺甫#妹妹識插袋」。
不少網民都大讚「妹妹真係好得意」、「哥哥賣型!妹妹賣萌」、「全家型到一個點!依家連妹妹都識擺post」
已經11歲嘅哥哥真係長大咗好多!
張繼聰考囡囡點叫老竇
其實張繼聰呢家人耐不耐就會喺個人社交網上載相片或短片,分享生活點滴嘅同時,兩公婆亦愛互相留言「窒」對方,以打情罵俏嘅方式曲線放閃!之前張繼聰就上載一段不斷問囡囡「動物點叫」嘅對答短片喺個人社交網,片中開首老竇就起勢咁問囡囡KaKaBall狗、貓、鴨、牛、雞、羊呢啲動物點叫,而呀囡亦非常有耐性咁續一回答「谷谷」、「咩咩」嘅叫聲,非常萌爆!
問到鴨仔點叫時,KaKaBall仲勁叻叻豬咁拎起隻膠鴨仔畀老竇睇,真係醒目呀!
經過一輪問動物點叫嘅對答後,張繼聰終於入自己心中一直想問嘅正題,佢就問呀女:「咁爹哋點樣叫㗎?」
KaKaBall諗一諗後,就勁醒目咁答:「阿聰!」聽到老竇起勢咁爆笑!
就連唔少網民睇到都一致讚KaKaBall既精靈又夠醒目、可愛呀!有網友仲話忍唔住要睇多幾次添!
張繼聰「花式自殺」?
KaKaBall面對住老竇一個又一個提問都咁耐心答每個問題,難怪謝安琪(Kay)即刻留言指:「可憐呢位小朋友,每晚都要答咁多問題……」張繼聰就回應老婆:「同佢爸爸一樣」有網友就留言指呢個係「花式自殺系列」認真笑爆嘴!
有片睇!
張繼聰連環問問題
KaKaBalll耐性答老竇連環問題,已經唔係第一次,幾日前嘅另一段溫馨短片中,張繼聰講完「BB要奶奶,爸爸要Chu Chu~」就不斷問呀女「邊個要奶奶?」、「邊個要ChuChu?」、「爸爸要?爸爸要?」
雖然KaKaBall聽到一頭霧水,但依然好乖咁回答老竇,真是小啲耐性都頂呢個老竇唔順。
有片睇!
張繼聰:我係佢最大𠴱隻毛公仔
張繼聰首先分享了一張個人照片,見他拿著兩個毛公仔,指自己最近經常陪1歲大嘅女兒Karina玩毛公仔:「依排玩咩?陪妹妹玩毛公仔」。
不一會兒,張繼聰又分享一段影片,片中見到Karina主動跑去抱著爸爸,張繼聰sweet爆指:「我就係佢最大果(𠴱)隻毛公仔」,大晒幸福!
謝安琪呷醋:我係佢最鍾意𠴱隻
作為Karina的媽媽,謝安琪當然也不甘示弱,在老公的影片中留言:「但係我係佢最鍾意𠴱隻」,醋味超濃!
要哥哥定爸爸?張繼聰同11歲張瞻爭女
自從細女Karina出世後,張繼聰全家都非常愛錫囡囡,簡直當囡囡係公主!早前張繼聰就同囝囝張瞻玩爭寵,片中囡囡Karina企喺囝囝同張繼聰中間,囝囝同爸爸各自引Karina前往自己身邊,最後輸左嗰個竟然抱頭痛哭⋯⋯
只見最後囡囡揀咗攬哥哥,哥哥笑到見牙唔見眼!
而張繼聰爭寵失敗,竟然碌地兼「抱頭痛哭」!
張繼聰 同囡囡玩「機動遊戲」
不過張繼聰都有絕招,就係同囡囡玩打關斗,呢樣「機動遊戲」哥哥就做唔到啦!
遊戲開始,先見囡囡衝埋張繼聰度,之後佢將囡囡成個擺咗上腳,再舉起雙腳,令囡囡幾乎倒立!
最後又成個秤起囡囡,安全落地!
張繼聰話呢類親子活動其實對小朋友大腦,平衡力發展等都好有幫助,又提醒大家「動作係經老師教導,各位朋友切勿隨意嘗試」!
睇完上條片,有人問妺妹有冇好驚? 佢的確係好驚,好驚冇得再玩😂 依類親子活動其實對小朋友大腦,平衡力發展等都好有幫助👍🏼 不過動作係經老師教導,各位朋友切勿隨意嘗試😉
張繼聰 Louis(@louischeung2013)分享的貼文 於張貼
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!